./data/phi0914/phi00144/phi0914.phi00144.perseus-lat1.xml
Titus Livius (Livy)
militem haec tria curare debere, corpus ut       quam validissimum et pernicissimum habeat, arma apta, cibum paratum ad subita       imperia;  cetera scire de se dis immortalibus       et imperatori suo curae esse  in quo exercitu milites consultent, imperator       rumoribus volgi circumagatur, ibi nihil salutare esse   se, quod sit officium imperatoris, provisurum, ut bene gerendae rei       occasionem iis praebeat; illos nihil, quid futurum sit, quaerere, ubi datum       signum sit, tum militarem navare  operam debere   ab his praeceptis contionem dimisit volgo etiam veteranis fatentibus se       illo primum die tamquam tirones, quid agendum esset in re militari, didicisse             non sermonibus tantum his, cum quanto       adsensu audissent verba consulis, ostenderunt, sed rerum praesens effectus erat             neminem totis mox castris quietum       videres; acuere alii gladios, alii galeas bucculasque, scutorum alii alii loricas tergere,  alii aptare corpori arma experirique sub his membrorum agilitatem,       quatere alii pila, alii micare gladiis mucronemque intueri, ut facile quis       cerneret,  ubi primum conserendi manum cum       hoste data occasio esset, aut victoria egregia aut morte memorabili finituros       bellum   Perseus quoque, cum adventu consulis       simul et veris principio strepere omnia moverique apud hostes velut novo bello       cerneret, mota a Phila castra in adversa ripa posita, nunc ad contemplanda opera       sua circumire ducem haud dubie transitus speculan tem,           nunc